it-Tielet Isqof mill-Belt Senglea u l-Festa ta' Marija Bambina kitba tas-Sur Rvan Inħoss li ma nistax ma nsemmix din is-sena wieħed mill-aktar nies magħrufa li bosta snin ilu kien hawn fil- Gżejjer Maltin - lill-Isqof Emanuel Galea, li f' dawn l- aħħar xhur il-Kapitlu tal-Katidral ta' l-Imdina talab il- permess tal-Kurja ta' l-Arċisqof u tal-Kongregazzjoni tal- Vatikan, biex tinfetaħ kawża għall-kanonizzazzjoni ta' l- istess Isqof. L-Isqof Emanuel Galea, huwa iben Gużeppi Galea u Karmela' nee' Camilleri. Huwa twieled fil-belt Senglea fl-10 ta' Marzu, 1891, fejn ġie mgħammed l-għada fil- Kolleġġjata minn zijuh Dun Stiefnu Camilleri, li kien il-Viċi Arċipriet f' dak iż-żmien. Hu ħa t-trobbija tiegħu minn familja mill-aħjar taħt il-ħarsien ta' zijuh Dun Stiefnu Camilleri, li kien il-Kanonku Kantur ta' l-Isla, u ta' Dun Salv Galea, ħuh akbar minnu, li kien Kanonku ta' l-Isla wkoll. Dawn kienu l-gwidi spiritwali tiegħu sa miċ-ċokon tiegħu. Fil-familja hu trabba flimkien ma' Franġisk, ħuh iehor li kellu jkun il-Kanonku Prepostu ta' l-Isla. Sa minn età żgħira wera li kien tfajjel kapaċi u intelliġenti, li partikularment beda jinġibed lejn it-tagħlim spiritwali meta beda jattendi l-Istitut ta' l- Edukazzjoni Kattolika u l-Oratorju tal-Gandlora. Malajr inħasset fih l- inklinazzjoni li jgħallem lill-oħrajn. Kien għadu kjerku meta beda jgħallem il-katekiżmu fil-knisja ċkejkna ta' San Ġiljan. Huwa beda l-istudji tiegħu fil-Liċeo fl-1903 sa l-1909, u kompla matul is-snin 1909 sas-sena 1916 fl-Università ta' Malta, mnejn kiseb id-Dottorat fit-Teoloġija u l- Baċċellerat fil-Letteratura u fil-Liġi Kanonika tal-Knisja. Madanakollu, huwa ssokta jistudja barra minn Malta, fejn fis-sena 1923, kiseb lawrija oħra mill-Università Gregorjana ta' Ruma u ngħata d-Dottorat fil-Liġi tal- Knisja. Monsinjur Emanuel Galea ġie ordnat saċerdot fit-18 ta' Diċembru, 1915, flimkien ma' ħuh Dun Franġisk. Għal xi żmien fid-dar kienu erba' saċerdoti: tlett aħwa u Sentejn wara jiġifieri fl-1917, Monsinjur Emanuel Galea ġie magħżul bħala Kanonku-Teologu ta' l-Isla. Tawh f' idejh it-tmexxija tat-Terz Ordni Franġiskan fil-Knisja ta' San Ġiljan, u kien id-Direttur ta' l-istess knisja. Ħa ħsieb ukoll is-Santa Infanzja. Bħala Prokuratur tal-artal tal-Madonna tar-Rużarju, hu xerred ħafna d- devozzjoni lejn ir-rużarju. Kemm dam saċerdot fl-Isla, in-nies tal-parroċċa kienu jarawh jgħaddi ħafna sigħat iqarar. Meta ħuh Dun Salv, fl-1921, ġie magħżul bħala Kappillan ta' Ħal Tarxien, il-familja Galea u zijuhom il-Kan. Dun Stiefnu Camilleri, marru joqogħdu f' dak ir- raħal. Min f' Ħal Tarxien jiftakar dak iż-żmien, jirrakkonta kemm il- parroċċa kienet ħadet ir-ruħ b' erba' saċerdoti bħal dawk. Fost l-oħrajn, lilhom kienu jammirawhom jarawhom miġburin l-erbgħa flimkien jitolbu u jirreċitaw l- Uffizzju Divin. Iżda, l-Kan. Dun Emanuel Galea qatt ma kien maqtugħ minn belt twelidu, lanqas meta ma kienx joqgħod fiha. Huwa kien jagħmel ħiltu biex jaqdi bl-akbar eżattezza kull ħidma li kienet tiġi fdata f' idejh. L-għaqdiet reliġjużi ta' żmienu sabu fih għajnuna kbira. Hu kellu d-don rari li, mingħajr ma jtawwal, jitkellem u jgħallem b' mod ċar, u jsaħħar bil- kelma sempliċi u profonda tiegħu. Lil kull min jistaqsih xi ħaġa, hu kien kapaċi jagħtih parir tassew għaqli. Fl- Isla, huwa qeda b' eżattezza u delikatezza kbira d-dmirijiet tiegħu bħala Segretarju tal-Kapitlu. Kien is-Segretarju ta' żmien l-Inkurunazzjoni ta' Marija Bambina. F' dak iż-żmien, hu kellu jikteb kwantità kbira ta' ittri u ta' stediniet f' isem il-Kapitlu. Kien is-Segretarju ta' żmien l-ewwel diskussjonijiet diffiċli dwar il-preċedenza tal- Kolleġġjata ta' l-Isla fuq dawk ta' Birkirkara u ta' San Pawl tal-Belt. Barra minn hekk, bejn l-1921 u l-1932, kien Prefett ta' l-Istudju u għalliem tal-Letteratura Latina fis-Seminarju Veskovili ta' Malta. F' dan iż-żmien huwa kien jgħix fis-Seminarju stess; imma, skond il- possibilitajiet tiegħu, hu kien jagħti s-servizz pastorali fl- Islau f' Ħal Tarxien. Bejn l-1930 u l-1942, huwa għallem il-Liġi tal-Knisja fl-Università ta' Malta. L-Arċisqof ta' dak iż-żmien, Mawru Caruana, tefa' għajnejh fuq dan il-qassis ċkejken fid-daqs,imma twajjeb, għaref u umli. Għalhekk, fl-1930 lilu għażlu bħala Segretarju Ġenerali tad-Djoċesi. Lilu, l-Arċisqof daħħlu wkoll fit-tribunal taż-żwiġijiet. Kulħadd beda jkollu venerazzjoni kbira lejh. Fl-1932, Monsinjur Emanuel Galea ġie magħżul bhala Kanonku-Teologu tal-Katidral ta' l-Imdina. F' dik is-sena stess, Monsinjur Galea rregala s-salib pettorali li kellu bħala Kanonku ta' l-Isla lil din il- Kolleġġjata. Għalkemm mgħobbi b' responsabiltajiet djoċesani, Monsinjur Galea baqa' jagħti kontribut kbir lill-Parroċċa ta' l-Isla. Huwa mexxa bosta gari katekistiċi fl-Oratorju tal-Gandlora, fis-Sede tal-Azzjoni Kattolika u fid-Domus Piju X. Xi snin wara jiġifieri fl-1940, huwa ġie magħżul bħala Vigarju Ġenerali ta' l-Arċisqof Mawru Caruana. Matul iż-żmien diffiċli tat-Tieni Gwerra Dinjija, Monsinjur Emanuel Galea kellu jmur joqgħod iż-Żejtun flimkien mal-familja tiegħu. Hu malajr ġie mitlub biex ikun Direttur ta' l-Istitut ta' Gesu' Nazzarenu li hemm fiż-Żejtun stess. Minn hemm, hu baqa' jżomm ħafna kuntatti ma' l-Isla, fi żmien meta kienet milquta minn ġrajjiet ta' niket kbir. Fl-1942, in-nomina tiegħu bħala Isqof titulari ta' Tralles' (fit-Turkija ta' llum), ġabet ferħ kbir fost is- Sengleani. Fis-26 ta' Ġunju, 1942, il-Kapitlu ta' l-Isla Itaqa' fid-Dar ta' San Ġużepp f' Santa Venera, u l-Kanonċi ddiskutew x'setgħu jagħmlu għall-ġurnata tal- konsagrazzjoni li kienet ser tkun il-Ħadd, 5 ta' Lulju. Dak iż-żmien kien hemm il-projbizzjoni li l-mezzi pubbliċi jaħdmu nhar ta' Ħadd. Għalhekk, żgur li mhux kulħadd seta' jmur il-Katidral ta' l-Imdina għall-konsagrazzjoni. Għaldaqstant ftiehmu, li dawk li jkunu preżenti, fi tmiem il-funzjoni, jmorru flimkien, biex jifirħulu f isem il- Kapitlu tal-Parroċċa. Ma kienx possibli li jagħtuh rigal mill-beni tal-mensa kapitulari minħabba l-qagħda preżenti. Għalhekk huma ddeċidew li kull wieħed minnhom jagħti kontribuzzjoni ta' mhux anqas minn nofs lira. Ix-xewqa tagħhom kienet li l-Kapitlu ta' l-Isla joffrilu baklu pastorali tal-fidda ndorat. Il-Ħadd, 5 ta' Lulju, 1942, kien jum ta' ferħ għal Monsinjur Emanuel Galea u għas-Sengleani, għaliex fil- Katidral ta' l-Imdina ġie kkonsagrat bħala Isqof bit-titular ta' Tralles. L-Isqof Emanuel Galea assista lill-Arċisqof Mawru Caruana fil-missjoni tiegħu, u wara serva wkoll taħt l-Arċisqof Mikiel Gonzi. Nistgħu ngħidu li l-Isqof Galea kien it-tielet Isqof Senglean għax it-tnejn ta' qablu kienu, l-Arċisqof Ferdinandu Mattei,- Isqof ta' Pafo, li fis-27 ta' Settembru, 1807, ġie nnominat Isqof ta' Malta u Arċisqof titulari ta' Rodi. Nistgħu ngħidu li hu kien l- ewwel Senglean li ġie magħżul Isqof, u li sa llum għad p AĦBARIJIET LOKALI Talba biex tinfetaħ il-kawża tal-Kanonizzazzjoni ta' l-Isqof Emanuel Galea MEN Gqap,ra BADBCAT il-paplu. Hu għex gt twal f'purti mill-kunm die Nazju għandna triq fid-daħla ta' l-Isla msemmiha għalih. It- tieni Isqof Senglean huwa l-Isqof Salvatore Gaffiero, li fil-15 ta' Jannar, 1899, ġie kkonsagrat Isqof titulari ta' Silimbrija. Skond il-possibilità tagħhom, il-Kanonċi kienu preżenti għall-konsagrazzjoni ta' Monsinjur Galea. Imma, mbagħad, huma stednuh biex jiltaqa' magħhom f' laqgħa kapitulari fid-Dar ta' San Ġużepp nhar l-14 ta' Awissu ta' dik is-sena, Il-Kanonku Arċipriet Emanuel Brincat għamel diskors imqanqal għal din l-okkażjoni, u f' isem il-Kapitlu ppreżentalu r-rigal. Pittura ta' l-Isqof Emanuel Galea li tinsab fl-Awla Kapitulari tal- Bażilika. Kwadru mpitter mill-pittur Edward Caruana Dingli. a. kuk i L-Isqof Galea, ħelu u twajjeb Meta nħar it-Tnejn 23 ta' Ġunju 2003 il-Kurja Arċiveskovili ħabbret uffiċjalment il-ftuħ tal- Proċess tal-Kawża ta' Beatifikazzjoni ta' l-Isqof Emamiele Galea, hafna kienu dawk, l-iktar fini il-ġonerazzjonijiet żgħażagħ, li stazjsew mini kien dan l-individwu ta' fart qaddisa. Il-mistoqsija ta' dawn l-uħud issa twieġbet minn ktejjeb ta' 32 paġna, miktuh minn Mons, Edgar Attard u ppubblikat mill-Kapitlu Metru- politan ta' l-Imdina, bit-titlu: 'L-Isqof Galea, helu u twajjeb' Il-ktejjeb huwa maqsum fi tmien kapitli ewlenin. jekk wiehed jeskludi d-daħla L-awtur iħares lejn ħazjet l-Isqof Galea mit- trobbija Nisranija H kellu, l-iktar il-mixja pass pass mal ħuh lejn is-saċerdozju għall-mixja k perinezz tagħha tela' fil-ġerarkija ekkleżjastika. L-isqof Galea hu deskritt bħala bniedem umli, u xandàr assidwu tal- Kelma ta' Alla, sminbarra konfessur imfittex, Fuq livell personali. huwa kien bniedem ta' talb u karità, u fl- L-istemma familjari li ġiet minquxa fuq il-bieb tas-sagristija tal-Bażilika fis-sena istess ħin bniedem inġenjuż. Kapitlu sħiħ hu ġie propost. Tawh tazza tal-fidda li kellha fuqha l-istemma tal-Kapitlu. L-Isqof Galea wera l-ferħ tiegħu għal-laqgħa ma' dak il-Kapitlu, li żmien qabel, kien membru tiegħu bħala Kanonku-Teologu. Fl-1947, waqt laqgħa kapitulari, kulħadd qabel li lill- Isqof Galea jixraq li ssirlu pittura. Għalhekk, ġie nkarigat il-pittur Edward Caruana Dingli. Ġara' li l-pittur miet bla ma laħaq spiċċa r-ritratt taż-żejt, li juri 'l dan l-Isqof. Fis-26 ta' Settembru, 1950, il-Kapitlu ddeċieda li r-ritratt li sar ma jintmissx,u b' hekk jibqa' bħala l-aħħar opra ta' dak il-pittur. Imma aktar tard, huma biddlu fehmithom, u l-kwadru ntmiss biex ikun komplut. L-Isqof Galea mar l- Isla jagħti l-pussess lil bosta Kanonċi, u anki lill-Arċiprieti Ġiancarlo Burlo' u lil Ġwanni Sladden. L-Isqof Galea, isqof mingħajr ebda pretensjoni, apprezza ħafna l-fatt li l-Kapitlu ta' l-Isla, fl-1948, għażlu bħala Kanonku- Onorarju, u għalhekk hu minn qalbu bagħat ir- ringrazzjament tiegħu. Nhar it-3 ta' Awissu, 1952, l-Isqof Galea ta l-pussess ta' Kanonku-Prepostu tal-Kolleġġjata, lil ħuħ Dun Franġisk. Dak li ma setgħetx tagħmel ma' l-Isqof Galea meta ġie kkonsagrat Isqof, l-Isla għamlitu fil-ġublew tal-fidda ddedikat lil-sehem l- Isqof Galea fil- Konċilju Vatikan H. ta' l-episkopat tiegħu. Għalhekk, għall-Bambina tal-1967, l-wisq mibki Kanonku Arċipriet Dun Ġwanni Sladden, kiteb: ''Uliedi Sengleani, din is-sena rridu nifirħu wkoll xi ħaġa iżjed mis-soltu, għaliex prinċipalment il-festi ta' Marija Bambina ser jiġu ċċelebrati mill-Eċċ. Tiegħu Monsinjur Isqof Galea, Vigarju Ġenerali, li bħala saċerdot tant ħadem fil-belt tagħna, u li din is-sena jaħbat il-25 sena tal-Konsagrazzjoni Episkopali tiegħu'. Kull meta kien jiġi l-Isla, lill-Isqof Galea wkoll kienet taqbiżlu xi demgħa ta' ferħ, huwa u jisma' l-kant ta' l-innu popolari, O Marija, O Ħelwa Bambina, li fl-1934 huwa nnifsu kiteb għall-parroċċa li twieled fiha. F' Ġunju 1973, fl-okkażjoni tal-Kungress Ewkaristiku tal-Parroċċa ta' l-Isla, l-Isqof Galea, meta mar iqaddes f' waħda mill-ġranet tal-Kungress, irregala lill-parroċċa, kalċi tal-fidda ndorat, li kien miżmum b' għożża kbira mill- familja tiegħu. Wara li qaddes b' dak il-kalċi, l-Isqof Galea xtaq li jinżamm fil-parroċċa bħala tifkira tal-familja Camilleri Galea: jiġifieri tal-Kan. Dun Stiefnu Camilleri u tan-neputijiet tiegħu: l-Isqof Emanuel Galea, u taż-żewġ ħutu l-oħra, il-Kanonċi Dun Salv u Dun Franġisk. Lill-Isqof Galea ħabbewh dawk kollha li, b' xi mod Grupp Dilettanti tam-Nar Is-saċerdoti dejjem rawh bħala wieħed li setgħu jserrħu rashom fuq il-pariri għaqlin tiegħu. Kull min sama' xi twissija minn fommu, dejjem rah bħala saċerdot li jagħder u jaħfer. Kulħadd kien jissaħħar jisimgħu jitkellem. Kien jaċċetta li jagħmel anki korsijiet ta' eżerċizzi matul ir-Randan. Huwa qatt ma kien jitkellem fit-tul, tant hu hekk, li, l-priedka tiegħu kienet tispiċċa qabel ma s-semmiegħa jibdew jegħjew jew jiddejqu. Hu żgur, li l-Isqof Galea jibqa' fil-qalb ta' kull nisrani u wisq iżjed ta' kull Senglean. Bħal Kristu, minn kull fejn għadda hu għamel il-ġid. Kulħadd kien iħoss li hu kien wieħed li ried igħinu anki f' xi għawġ li jkun inqalagħlu jew f' xi basla li jkun daħal fiha. Kemm-il darba, kien imur hu nnifsu biex jitlob xi haġa mingħand l-Arċisqof Mikiel Gonzi, għal xi persuna għaliex kien jaf, li, jekk tmur hi nnifisha, l- Arċisqof ma jagħtihiex li titolbu. Bħala isqof, mis-sena 1942, huwa kien ta' kulħadd, u kull Malti ħass li l-Isqof Galea kien bniedem ta' kwalitajiet eċċezzjonali. Il-kobor tiegħu żdied għax dan l-isqof qatt ma ntefaħ bih innifsu, u kien ta' servizz għal kulħadd. Kien bniedem umli u xandar assidwu tal-kelma ta' Alla. Kien bniedem ta' talb u karità, u fl-istess ħin bniedem inġenjuż. Lill-Isla, hu qatt ma nsieha, u dejjem aċċetta bil-qalb l-istediniet kollha li kienu jagħmlulu sa minn ftit ġranet wara l-konsagrazzjoni episkopali tiegħu. Kien ta' dispjaċir kbir għas-Sengleani, li meta malli sar isqof, huma ma setgħux jilqgħuh f' din il-belt ħalli jifirħu bih. Huwa qatt ma falla milli jmur il-festa tal-Bambina ta' kull sena. Iżda xorta waħda, kważi kull sena, kien imur l-Isla jamministra s-Sagrament tal-Griżma tal-Isqof. Il-kontribut ta' l-Isqof Emanuel Galea lis-soċjetà Maltija kien ukoll fl-appostolat tal-istampa. Kitbiet qosra, mimlijin tagħlim, kienu jidhru 'l hawn u 'l hinn f' tant pubblikazzjonijiet. Ma naqasx li jikteb ukoll fil-Bullettin Parrokkjali ta' l-Isla. Barra minn bekk, insibu li xi ftit mill-kitbiet tiegħu kienu nġabru fi ktejjeb li ssejjaħ Frak tad-Deheb, li nħareġ mill-Azzjoni Kattolika Maltija. Sa kapitlu sħiħ hu ddedikat lil sehem l-Isqof Emanuel Galea fil-Konċilju Vatikan II. Mistieden Speċjali fl-Okkażjoni tal- Festa ta' Marija Bambina Bħalma żmien qabel, il-Kapitlu kien jistieden ta' sikwit lill-Isqof Senglean Monsinjur Salvatore Gaffiero, hekk l- istess beda jagħmel ma' l-Isqof Emanuel Galea. L-ewwel stedina kienet għall-festa tal-Bambina tal-1942, li minħabba l-gwerra, ma setgħetx issir ġewwa l-Isla. Waqt il-laqgħa kapitulari tal-14 ta' Awissu, 1942, ġie propost li l-festa tal-Bambina ssir fil-Kolleġġjata ta' Birkirkara. Jekk imbagħad it-talba tagħhom ma tintlaqax jew jekk jitqegħdulhom kondizzjonijiet li ma jogħġbuhomx, jaraw jagħmlux il-festa fil-parroċċa tar-Rabat. Huma xtaqu li l- istatwa nkurunata ta' Marija Bambina tiġi esposta għall- qima tal-fidili fil-Kolleġġjata ta' Birkirkara fejn kienet tinstab. Imma jekk ikun għad hemm xi periklu minħabba l-bumbardamenti, id-deċiżjoni dwar dan kienet ser titħalla f' idejn l-Arċipriet Brincat u l-Kanonku Abela. Mil-laqgħa kapitulari tal-24 ta' Awissu, fid-Dar ta' San Ġużepp, nafu li l-Kapitlu ta' Birkirkara aċċetta t-talba li saritlu biex il-festa tal-Bambina ssir f' dik il-Kolleġġjata. Il-Kapitlu Senglean offra li jħallas lil ta' Birkirkara għall- ispejjeż ta' xi mużika li tkun saret. Għall-ispejjeż tal- festa, ħafna offerti ta' flus ġew mogħtijin mis-Sengleani evakwati f' Birkirkara. Il-priedki tat-Tridu saru minn Patri Bonaventura Fiorini, mill-Isla, predikatur magħruf tal- Franġiskani Konventwali. Il-Bambina ġiet armata fil- knisja. Għalhekk, ġarrew mill-Isla l-artal ta' quddiem il- vara, li proviżorjament kien merfugħ fl-Ospizju Sant' Anna. L-ewwel għasar u l-quddiesa pontifikali tmexxew mill-Isqof Emanuel Galea. Waqt il-pontifikal tqassmu 450 santa tal-Bambina li kienu ġew stampati fid-Dar ta' San Ġużepp. Dawk ir-rifuġjati Sengleani f' Birkirkara offrew rigal iehor lill-Isqof. Ġarrew diversi oġġetti mill-Isla u min- Naxxar biex jarmawhom f' Birkirkara għall-festa. Ġew stampati wkoll ħafna appelli lis-Sengleani li kienu mxerrdin madwar Malta kollha. L-ewwel parteċipazzjoni ta' l-Isqof Emanuel Galea b' rabta ma' l-Isla kienet fir-Rabat. Il-Ħadd, 6 ta' Settembru, filgħodu, fil-parroċċa tar-Rabat saret quddiesa kantata mill-Arċipriet Brincat bl-assistenza tal-Kapitlu tal-Isla. Għal din il-quddiesa assista l-Isqof Galea. Dak in-nhar stess filgħaxija, il-Kanonku Goffredo Lubrano mexxa t- tieni għasar. Kien hemm ukoll ftit mużika bid-direzzjoni tas-surmast Frankie Diacono. Il-Bambina tal-1942, kienet xhieda oħra ta' mħabba kbira tas-Sengleani lejn il-Patruna ta' din il-belt, li matul dak iż-żmien, kienet għaddejja minn tbatijiet kbar. Il- festi f' Birkirkara u r-Rabat kienu mezz biex lis-Sengleani ressquhom lejn xulxin. 1974: L-Isqof Galea: Mabbub U Meqjurm sal-Abbar Mas-sebħ ta' l-ġurnata tal-21 ta' Awissu, 1974, fl-Isla waslet aħbar hażina; dik li miet l-Isqof Emanuel Galea. Huwa miet fl-età sabiħa ta' 83 sena. Kien bniedem Senglean li għamel ġieħ kbir u isem denn lill-Isla. Bħala tifkira ċkejkna tiegħu, l-istemma familjari ta' l-Isqof Galea, fl-1981, ġiet minquxa fuq il-bieb li jagħti għas- sagristija tal-Bażilika ta' l-Isla. L-Isqof Emanuel Galea kien ġie midfun fiċ-ċimiterju ta' Santu Rokku taż-Żejtun. Imma, fil-5 ta' Novembru, 1990, il-fdal tiegħu ġie trasportat f' qabar ta' l-irħam fil-ġenb tal-kappella ta' l- Istitut ta' Ġesu' Nażżarenu taż-Żejtun. Il-funzjoni ċkejkna u privata saret fil-preżenza ta' Monsinjur Ġużeppi Mercieca, Arċisqof ta' Malta. Intant, matul dawn il-ġimgħat li għaddew, kien jinsab għaddej proċess biex jinġabru dokumenti u ritratti dwar l-Isqof Emanuel Galea, u li huma marbutin mal-kawża tal-Kanoniżżazzjoni tiegħu. Għaldaqstant, il-proċess tal- kawża tal-Beatifikazzjoni beda fi tmiem quddiesa kkonċelebrata minn Monsinjur Arċisqof Ġużeppi Mercieca, fil-Kon-Katidral ta' San Ġwann, nhar l-24 ta' Ġunju,2003,- festa tal-martirju ta' San Ġwann il-Battista. Bosta huma dawk li qed jirringrazzjaw 'l Alla tal-grazzji L-ISLA fi Ġrajjiet il-Bażilika — Santwarju ta' Marija Bambina ta' Patri Alexander Bonnici O.F.M. Conv. KALENDARJU 2002 - Personaġġi Sengleani miġbura mis-Sur Joe Abela. Il-Ġens illum — Is-Sibt 2 ta' Awissu, 2003 li qed jaqilgħu bl-interċessjoni tal-wisq mibki Senglean - L-Isqof Emanuel Galea, li kien ta' ġieħ kbir għal din il- belt Senglea li hu stess tant ħabb, u li ħafna għad huma dawk is-Sengleani li għadhom jiftakruh. ĊANĊU SUPREME